Diari Oficial de la Generalitat Valenciana


Sumari del DOGV 9917, del 19-08-2024 (2024/8532)

EXTRACTE de la Resolució de 25 de juliol de 2024, per la qual es convoquen cinc beques per a la realització de pràctiques professionals en la direcció general competent en materia de cooperació al desenvolupament, durant els exercicis 2024 i 2025
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9917

Data del DOGV
:   19-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8532

CVE
:   UUYF-K-5525-0360

Data del document
:   25-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * assignació per estudis
    * desenvolupament sostenible
    * investigació científica

BDNS(Identif.):780475

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/780475)>

*Primer. Persones beneficiàries*

Podran beneficiar-se d'aquestes beques joves amb titulació universitària que, en la data de finalització del termini de presentació de les sol·licituds, complisquen els requisits arreplegats en l'apartat resolutiu cinqué de la convocatòria.

*Segon. Objecte*

Convocar, en règim de concurrència competitiva, de cinc beques en matèria de cooperació al desenvolupament i en matèria d'implementació i seguiment de l'Agenda 2030 de Desenvolupament Sostenible, per a completar la formació de joves amb titulació universitària, mitjançant la realització de pràctiques professionals en la Direcció General en matèria de cooperació al desenvolupament, durant els exercicis 2024 i 2025, dirigides a la millora i especialització professional de les persones amb les següents titulacions oficials universitàries:

a) Per a les beques en matèria de cooperació al desenvolupament: màster universitari oficial en Cooperació al Desenvolupament.

b) Per a les beques en matèria de l'Agenda 2030 per al Desenvolupament Sostenible: llicenciatura o grau en Dret, llicenciatura o grau en Ciències Polítiques, Educació Social, Gestió i Administració Pública, Pedagogia, Psicologia, Sociologia, Treball Social.

*Tercer. Bases reguladores*

La convocatòria s'ajustarà a les bases reguladores aprovades per l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la Conselleria, publicades en el *Diari Oficial de la Generalitat Valenciana* núm. 8692, de 5 de desembre de 2019, i per l'Ordre 4/2021, de 10 d'agost, de la Conselleria de Participació, Transparència, Cooperació i Qualitat Democràtica, que la modifica, publicada en el *Diari Oficial de la Generalitat Valenciana*  núm. 9153, de 17 d'agost de 2021.

*Quart. Import*

Les beques previstes en la present convocatòria es finançaran amb càrrec al programa pressupostari que es detalla a continuació, i el seu equivalent per a l'exercici 2025, condicionat a l'existència de crèdit adequat i suficient en els pressupostos de la Generalitat per a l'exercici 2025, segons el següent desglossament per anualitats:

– G0116.0302.134A00, S620211561 “Beques de formació en cooperació al desenvolupament”

Anualitat 2024: 11.085,75 euros

Anualitat 2025: 33.257,25 euros

Quantia total màxima: 44.343,00 euros

– G0116.0302.134A00, T744897357 “Beques per a la realització de pràctiques professionals en la matèria de l'Agenda 2030”

Anualitat 2024: 7.390,50 euros

Anualitat 2025: 22.171,50 euros

Quantia total màxima: 29.562,00 euros

*Cinqué. Termini de presentació de les sol·licituds*

El termini per a la presentació de sol·licituds serà de quinze dies hàbils comptats a partir de l'endemà de la publicació de l'extracte de la present resolució en el*Diari Oficial de la Generalitat Valenciana.*

*Sisé. Altres dades*

1. Les persones aspirants a obtindre una beca presentaran, exclusivament per via electrònica, una única sol·licitud i el currículum de manera completa. La sol·licitud i el currículum són documents obligatoris i estaran accessibles en la seu electrònica de la Generalitat, [https://sede.gva.es.](https://sede.gva.es. ) En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.

Per a poder realitzar la presentació electrònica, la persona sol·licitant haurà de disposar d'algun dels sistemes de firma electrònica admesos en la seu electrònica de la Generalitat.

2. Valoració dels mèrits i barem: el règim per a la valoració dels mèrits serà l’establert en els articles 8 i 11 de l'Ordre 1/2019, de 28 de novembre.

3. Duració: El període de duració de les beques serà de dotze mesos des de la data que s'indique en la resolució de concessió, que serà objecte de publicació en el *Diari Oficial de la Generalitat Valenciana*. El període de duració podrà prorrogar-se sense necessitat d'una nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle.

4. Règim de pagaments: A l'efecte de pagament i justificació de les beques, s'estarà al que s'estableix en l'article 14 de l'Ordre 1/2019, de 28 de novembre.

  

València, 25 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda